b'\n_START_ARTICLE_\nAggregointi\n_START_PARAGRAPH_\nAggregointi on tilastotieteess\xc3\xa4 pienemmille havaintoyksik\xc3\xb6ille laskettujen tunnuslukujen yhdist\xc3\xa4mist\xc3\xa4 tai summaamista laajempien havaintoyksik\xc3\xb6iden tasolle. Aggregaattisuureita tarkastellaan etenkin makrotaloustieteess\xc3\xa4. Esimerkiksi inflaation laskemiseksi muodostetaan hintaindeksi, jossa aggregoidaan yksitt\xc3\xa4isten hy\xc3\xb6dykkeiden hinnat koko kansantalouden tasolle. Samoin esimerkiksi tuotetut aineelliset ja aineettomat hy\xc3\xb6dykkeet aggregoituvat mm. bruttokansantuotteeksi, palvelutasoksi sek\xc3\xa4 uusiksi ty\xc3\xb6paikoiksi ja hyvinvoinnin lis\xc3\xa4ykseksi.'